
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τακτοποίηση πληρωμών δημοσίων επενδύσεων με τη λήξη του οι¬ 
κονομικού έτους, χρηματοδότηση του επομένου και ρύθμιση σχε¬ 
τικών θεμάτων.. 

Παροχή της εγγύησης του Δημοσίου προς την Ιονική Τράπεζα για 
τη χορήγηση δανείου ποσού δρχ. 2.000.000.000 στο ΝΑΤ. 

Χορήγηση έκτακτης οικονομικής ενίσχυσης στους άνεργους ηθο¬ 
ποιούς θεάτρου, τεχνικούς, χειριστές, βοηθούς ελεγκτές και τα¬ 
μίες Θεάτρου - Κινηματογράφου και Τηλεόρασης. 

Παράταση ισχύος της από 29.11.84 Σ.Σ.Ε. των εργατοτεχνιτών 
Ι.Δ. Λιμενικών Ταμείων Ανατολικής Μακεδονίας και Θρά- 
χης. 4 

Παράταση ισχύος της από 1.10.85 Σ.Σ.Ε. για τούς όρους αμοιβής 
και εργασίας των εργατοτεχνιτών -τριών κατασκευής και επι¬ 
σκευής συσσωρευτών υγρών και ξηρών στοιχείων όλης της χώ- 
ρ<*?...... 5 

Παράταση ισχύος της από 27.10.85 Σ.Σ.Ε. των ειδικευμένων τε¬ 
χνιτών που απασχολούνται στις βιομηχανίες, βιοτεχνίες με την 
κατασκευή διορθωτικών οφθαλμολογικών φακών από πρώτη 
ύλη κ.λπ... 5 

Εξαίρεση κλάδων προσωπικού από το σύστημα των προσλήψεων 
του Ν. 1320/83 στο Υπουργείο Υγείας, Πρόνοιας και Κοινωνι¬ 
κών Ασφαλίσεων.·. 7 

Καθορισμός Κατηγοριών προσωπικού του Πατριωτικού Ιδρύματος 
Κοινωνικής Πρόνοιας και Αντίληψης (Π1ΚΠΑ) που εξαιρούνται 
από τις διατάξεις του Ν. 1320/83. 8 

Ανάθεση αρμοδιοτήτων στον Υφυπουργό Δημόσιας Τάξης Σήφη Βα- 
λυράκη. 9 

Ανάθεση καθηκόντων Προέδρου στο Διοικητικό Συμβούλιο του Ορ¬ 
γανισμού Οικονομικής Ανασυγκρότησης Επιχειρήσεων 
(Ο.Α.Ε.). . 

Εγκριση καθορισμού τελών καθαριότητας χώρων λειτουργίας Λαϊ¬ 
κών Αγορών, Οικονομικού έτους 1988. 11 

Πώληση νωπών αμνοεριφίων με το κεφάλι την περίοδο των Χρι¬ 
στουγέννων. \2 

Διορισμός Γενικού Διευθυντή - Προέδρου και Μελών του Διοικητι¬ 
κού Συμβουλίου των ΗΣΑΠ Α.Ε.13 

Διορισμός μελών του Διοικητικού Συμβουλίου της ΕΑΣ.14 


Αριθ. Α/12600 ( 1 ) 

Τακτοποίηση πληρωμών δημοσίων επενδύσεων με τη λήξη του οικονο¬ 
μικού έτους, χρηματοδότηση του επομένου και ρύθμιση σχετικών 
θεμάτων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του Ν. 2212/22.9.52 (ΦΕΚ 266/Α/25.9.52), 
των Ν.Δ. 2957/10.8.54 (ΦΕΚ 486/Α/18.8.54) και 4355/20.8.64 
(ΦΕΚ 146/Α/28.8.64). 

β) Τις αποφάσεις των Υπουργών Συντονισμού και Οικονομικών αριθ. 
25812/19.6.52, 21356/12.3.53 (ΦΕΚ 75/Β726.3.53), 32965/ 
23.5.53 (ΦΕΚ 128/Β78.6.53), 39410/30.6.53 (ΦΕΚ 167/Β7 
31.7.53), 50202/ΛΟ 607/16.12.59, 41891/ΛΟ 935/14.11.60 
(ΦΕΚ 485/Β730.11.60), 46450/ΛΟ 975/21.12.60 (ΦΕΚ 3/Β7 
4.1.61), 61029/ΛΟ 393/23.12.64 (ΦΕΚ 118/Β711.2.65) και 
75589/ΛΟ 467/27.12.65 (ΦΕΚ 6/Β /11.1.66) «περί τρόπου ενέρ¬ 
γειας πληρωμών δημοσίων επενδύσεων κ.λπ.» καθώς και την απόφασή 
μας αριθ. 8511/493/17.1.72 (ΦΕΚ 78/Β727.1.72) «περί εφαρμο¬ 
γής διοικητικής αποκέντρωσης στην ενταλματοποίηση των δαπανών 
δημοσίων επενδύσεων». 

γ) Την εγκύκλιο του Υπουργείου Συντονισμού αριθ. ΛΟ 588/ 
15-6.56 «περί διαδικασίας χρηματοδότησης δημοσίων επενδύσεων», 
δ) Τις διατάξεις των Συλλογικών Αποφάσεων έτους 1988. 
ε) Το Πρόγραμμα Δημοσίων Επενδύσεων έτους 1989. 
στ) Την απόφαση 6474/30.6.1988 του Πρωθυπουργού και του 
Υπουργού Οικονομικών «Ανάθεση αρμοδιοτήτων στον Υφυπουργό Οι¬ 
κονομικών» (ΦΕΚ Β.451/30.6.1988). 

ζ) Την ανάγκη να διαχωρισθούν οι πληρωμές δημοσίων επενδύσεων 
του οικονομικού έτους που λήγει, να καθορισθεί η διαδικασία της χρη¬ 
ματοδότησης για το επόμενο και να ρυθμιστούν ορισμένα άλλα σχετικά 
θέματα, αποφασίζουμε: 

Για την τακτοποίηση των πληρωμών δημοσίων επενδύσεων με τη 
λήξη του οικονομικού έτους καθώς επίσης και για την ομαλή συνέχιση 
της εκτέλεσης του προγράμματος κατά τις αρχές του επομένου έτους, 
να εφαρμοσθούν τα ακόλουθα: 

Α. ΤΑΚΤΟΠΟΙΗΣΗ ΠΛΗΡΩΜΩΝ ΤΟΥ ΟΙΚΟΝΟΜΙΚΟΥ 
ΕΤΟΥΣ 1988 

Προθεσμία ενέργειας πληρωμών του οικονομικού έτους που λήγει: 

1. Οι αναλήψεις από τους λογαριασμούς δημοσίων επενδύσεων που 
τηρούνται στην Τράπεζα της Ελλάδος, για την πραγματοποίηση πλη¬ 
ρωμών εσωτερικού ή εξωτερικού σε βάρος του προϋπολογισμού δημο¬ 
σίων επενδύσεων του οικονομικού έτους που λήγει, επιτρέπεται να γί¬ 
νουν το αργότερο μέχρι της 30 Δεκεμβρίου 1988. 

Προθεσμία επιστροφής υπολοίπων προκαταβολών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Οι υπόλογοι διαχειριστές των λογαριασμών δημοσίων επενδύσεων 
υποχρεούνται, σύμφωνα με την καθιερωμένη διαδικασία, μέχρι της 
ίδιας ως άνω ημερομηνίας να επανακαταθέσουν κάθε υπόλοιπο προκα¬ 
ταβολής, που έχουν αναλάβει κατά τη διάρκεια του οικονομικού έτους 
που λήγει, στο λογαριασμό του έργου από τον οποίο έχει αναληφθεί η 
προκαταβολή αυτή. 

3. Οι Υπηρεσίες Εντελλομένων Εξόδων των Υπουργείων και Νομαρ¬ 
χιών και τα Ειδικά Λογιστήρια, πρέπει να δώσουν τις απαραίτητες σχε¬ 
τικές οδηγίες στους διαχειριστές των έργων και να ελέγξουν κάθε περί¬ 
πτωση που δεν θα είναι σύμφωνη με την ως άνω διαδικασία. 

4. Από την ανωτέρω υποχρέωση εξαιρούνται: 

α. Οι διαχειριστές λογαριασμών διοικητικών.δαπανών για τις.πλη- 
ρωμές μηνός Δεκεμβρίου 1988, οι οποίοι υποχρεούνται τα τυχόν αδιά¬ 
θετα υπόλοιπα προκαταβολών να τα καταθέσουν εντός του μηνός Ια¬ 
νουάριου 1989 στο λογαριασμό «αδιάθετα υπόλοιπα παρελθόντων οικο¬ 
νομικών ετών». 

β. Τα Νομικά Πρόσωπα Δημοσίου Δικαίου καθώς και οι Δημόσιοι 
Οργανισμοί, που έχουν ορισθεί διαχειριστές λογαριασμών δημοσίων 
επενδύσεων σύμφωνα με την απόφαση αριθ. 32965/23.5.53, για τους 
οποίους έχουν εφαρμογή οι ισχύουσες ειδικές διατάξεις. 

γ. Η Τράπεζα της Ελλάδος για τις αναλήψεις που κάνει από τον αντί¬ 
στοιχο λογαριασμό δαπανών εξωτερικού. 

Προθεσμία αποστολής δικαιολογητικών και έκδοση χρηματικών 
ενταλμάτων. 

5. Οι αρμόδιες υπηρεσίες των Υπουργείων υποχρεούνται να στείλουν 
τα δικαιολογητικά των πληρωμών που θα γίνουν μέχρι τέλους Δεκεμ¬ 
βρίου 1988 σε βάρος του προϋπολογισμού δημοσίων επενδύσεων του 
οικονομικού έτους που λήγει, στις Υπηρεσίες Εντελλομένων Εξόδων 
των Υπουργείων, Νομαρχιών ή τα Ειδικά Λογιστήρια, το αργότερο μέ¬ 
χρι τέλους Φεβρουάριου 1989. 

6. Εξουσιοδοτούνται οι ανωτέρω Υπηρεσίες Εντελλομένων Εξόδων 
και τα Ειδικά Λογιστήρια να συνεχίσουν, με βάση, τα δικαιολογητικά 
που θα τους αποστέλλονται σύμφωνα με την προηγούμενη παράγραφο, 
την έκδοση συμψηφιστικών χρηματικών ενταλμάτων πληρωμής (τακτι¬ 
κών ή προπληρωμής) σε βάρος των πιστώσεων του προϋπολογισμού 
δημοσίων επενδύσεων του οικονομικού έτους που λήγει, μέχρι τέλους 
Απριλίου 1989 το αργότερο. 

7. Οι πιστώσεις του προϋπολογισμού δημοσίων επενδύσεων που με¬ 
ταβιβάστηκαν στους δευτερεύοντες διατάκτες με επιτροπικά εντάλματα 
ισχύουν, εφόσον δεν ανακλήθηκαν μέχρι της ίδιας ως άνω ημερομηνίας, 
δηλαδή μέχρι τέλος Απριλίου 1989. 

Ανάκληση αδιαθέτων υπολοίπων του οικονομικού έτους που λήγει. 

8. Προς τακτοποίηση και διαχωρισμό των πληρωμών δημοσίων 
επενδύσεων του οικονομικού έτους που λήγει, ανακαλούνται όλα τα 
κατά την 30 Δεκεμβρίου 1988 υπόλοιπα των λογαριασμών δημοσίων 
επενδύσεων που τηρούνται στην Τράπεζα της Ελλάδος. Εξαιρούνται τα 
υπόλοιπα των λογαριασμών που έχουν ως διαχειριστή Νομικό Πρό¬ 
σωπο Δημοσίου Δικαίου ή Δημόσιο Οργανισμό για τους οποίους έχουν 
εφαρμογή οι διατάξεις της απόφασης αριθ. 32965/23.5.53, καθώς 
επίσης και αυτών που έχουν ενταχθεί στην κατηγορία των «λοιπών λο¬ 
γαριασμών». 

9. Η εξόφληση των διοικητικών δαπανών του έτους που λήγει πρέπει 
να γίνει μέχρι τέλους Δεκεμβρίου 1988 είτε με τακτική πληρωμή είτε 
με ανάληψη προκαταβολής μέσα στον ίδιο μήνα, η οποία θα αποδοθεί, 
όπως καθορίζεται στην ανωτέρω παράγραφο 4, μέχρι τέλους Ιανουά¬ 
ριου 1989. 

Β. ΧΡΗΜΑΤΟΔΟΤΗΣΗ ΔΗΜΟΣΙΩΝ ΕΠΕΝΔΥΣΕΩΝ ΤΟΥ 
ΕΠΟΜΕΝΟΥ ΟΙΚΟΝΟΜΙΚΟΥ ΕΤΟΥΣ 1989 

10. Το πρόγραμμα δημοσίων επενδύσεων που θα εκτελεστεί κατά το 
προσεχές έτος, θα προσδιορισθεί με τις συλλογικές αποφάσεις που θα εκ- 
δοθούν για το έτος αυτό, οι οποίες θα καθορίζουν τόσο τα έργα που θα 
εκτελεσθούν όσο και την ετήσια πίστωση κάθε έργου, ακόμη δε και το 
συνολικό ύψος πληρωμών κάθε συλλογικής απόφασης. 

Με όμοιες αποφάσεις, θα εγκριθούν και οι αναγκαίες πιστώσεις για 
διοικητικές δαπάνες του προγράμματος δημοσίων επενδύσεων. Μέχρι 
όμως να πραγματοποιηθεί η έκδοση των ανωτέρω συλλογικών αποφά¬ 
σεων έτους 1989 και για να εξασφαλισθεί η ομαλή, χωρίς διακοπή, συ¬ 
νέχιση της εκτέλεσης του προγράμματος από τις αρχές του νέου έτους, 
παρέχονται με την απόφαση αυτή οι ακόλουθες εγκρίσεις χρηματοδότη¬ 
σης και πληρωμών σε βάρος των πιστώσεων του προσεχούς έτους: 

α. Κάθε έργο και μελέτη, που περιλαμβάνεται στις συλλογικές απο¬ 
φάσεις (ΣΑΕ, ΣΑΜ και ΣΑΝΤ) του έτους 1988 και δεν αποπερατώθηκε 
ή δεν αποπληρώθηκε στο έτος αυτό, μπορεί να χρηματοδοτηθεί μέχρι 


του ποσού που δεν δαπανήθηκε από την εγκεκριμένη πίστωση του έτους 
1988 και επιπλέον με ποσοστό μέχρι είκοσι τοις εκατό. (20%) της πί¬ 
στωσής του, ομοίως, του έτους 1988. Ειδικά για τα έργα και τις μελέ¬ 
τες που έχουν ενταχθεί στις συλλογικές αποφάσεις των Νομαρχιακών 
Ταμείων (ΣΑΝΤ) το ποσοστό αυτό υπολογίζεται επί του συνόλου των 
έργων του Νομαρχιακού Ταμείου και όχι χωριστά για το καθένα, υπό 
τον περιορισμό, όμως ότι η χρηματοδότηση κάθε έργου ή μελέτης των 
ΣΑΝΤ, δεν θα υπερβεί την πίστωση που εγκρίθηκε γι’ αυτό το έτος 
1988. Η χρηματοδότηση των νέων έργων θα γίνει μετά την έγκριση 
της ένταξης αυτών στο ΠΔΕ 1989. 

Προϋπόθεση εφαρμογής των ανωτέρω εγκρίσεων είναι ότι αφενός η 
χρηματοδότηση και οι αντίστοιχες πληρωμές θα γίνονται μέσα στα όρια 
του ολικού προϋπολογισμού που έχει εγκριθεί για κάθε έργο και μελέτη 
και αφετέρου η διάθεση των πιστώσεων θα είναι σύμφωνη με τον προϋ¬ 
πολογισμό αυτό και τους ειδικούς όρους που τυχόν υπάρχουν. Κάθε 
αναγκαία επαύξηση ή τροποποίηση όρων, πρέπει να προταθεί από τα 
Υπουργεία για έγκριση με τις συλλογικές αποφάσεις του έτους 1989. 

β. Τα έργα διοικητικών δαπανών, όπως αυτά περιλαμβάνονται στις 
συλλογικές αποφάσεις (ΣΑΔ) έτους 1988 μπορεί να χρηματοδοτηθούν 
μέχρι ποσοστού είκοσι πέντε τοις εκατό (25%) της πίστωσης του τρέχο¬ 
ντος έτους για την πληρωμή μισθοδοσίας του υπηρετούντος προσωπι¬ 
κού κατά την 31 Δεκεμβρίου 1988 καθώς και άλλων εγκεκριμένων 
διοικητικών δαπανών. 

γ. Όλες οι ανωτέρω εγκρίσεις έχουν προθεσμία μέχρι την έκδοση 
κάθε συλλογικής απόφασης οπότε, για τη συγκεκριμένη απόφαση που 
εκδόθηκε, ισχύόυν οι πιστώσεις και διατάξεις αυτής. 

δ. Έργα τα οποία θα χρηματοδοτηθούν σύμφωνα με τις εγκρίσεις της 
παραγράφου αυτής και δεν θα καλύπτονται με αντίστοιχη πίστωση από 
συλλογική απόφαση που θα εκδοθεί, πρέπει να τακτοποιηθούν εκ των 
υστέρων με ενέργεια των αρμοδίων Φορέων - Υπουργείων. 

ε. Η Τράπεζα της Ελλάδος εξουσιοδοτείται να εκτελεί, με ευθύνη των 
Υπουργείων, εντολές χρηματοδότησης εσωτερικού και εξωτερικού, 
σύμφωνα με αυτά που καθορίστηκαν ανωτέρω. Τα ποσά των χρηματο¬ 
δοτήσεων αυτών θα καταλογίσει εκ των υστέρων σε βάρος των πιστώ¬ 
σεων που θα εγκριθούν με τις συλλογικές αποφάσεις έτους 1989. 

11. Διευκρινίζεται ότι τα υπόλοιπα της 30 Δεκεμβρίου 1988 των λο¬ 
γαριασμών εξουσιοδότησης των έργων, μελετών και διοικητικών δαπα¬ 
νών που τηρούνται στην Τράπεζα της Ελλάδος και τα οποία θα ακυρω¬ 
θούν σύμφωνα με την παράγραφο 8 της απόφασης αυτής, δεν επαναχο- 
ρηγούνται στο νΐο έτος. 

Η επανατροφοδότηση των λογαριασμών θα γίνει με νέα χρηματοδό¬ 
τηση από τους λογαριασμούς των συλλογικών αποφάσεων ύστερα από 
πρόταση των φορέων και σύμφωνα με τη διαδικασία που ισχύει ή, κατά 
τον Ιανουάριο μόνο, και απευθείας από το Υπουργείο Εθνικής Οικονο- 
μίας. 

12. Υπενθυμίζεται, τέλος, ότι τα υπόλοιπα των λογαριασμών της 30 
Δεκεμβρίου 1988 που τηρούνται στην Τράπεζα της Ελλάδος και έχουν 
διαχειριστή Νομικό Πρόσωπο Δημοσίου Δικαίου ή Δημόσιο Οργανισμό 
ή Δημόσια Επιχείρηση δεν ανακαλούνται και οι πληρωμές από τους λο¬ 
γαριασμούς αυτούς συνεχίζονται μέχρι περατώσεως των έργων, άσχετα 
από το οικονομικό έτος. 

Είναι αυτονόητο, ότι τα ανωτέρω Νομικά Πρόσωπα κ.λπ., πρέπει να 
ξαναγράψουν στον προϋπολογισμό τους του επόμενου έτους τα υπό¬ 
λοιπα αυτά, εφαρμόζοντας τις διατάξεις της απόφασης αριθ. 32965/ 
23.5.53. 

Γ. ΕΝΕΡΓΕΙΕΣ ΤΡΑΠΕΖΑΣ ΤΗΣ ΕΛΛΑΔΟΣ ΜΕ ΤΗ ΛΗΞΗ 
ΤΟΥ ΟΙΚΟΝΟΜΙΚΟΥ ΕΤΟΥΣ 

Ανάκληση υπολοίπων λογαριασμών δημοσίων επενδύσεων. 

13. Για την ανάκληση των αδιαθέτων υπολοίπων της χρηματοδότη¬ 
σης εσωτερικού του οικονομικού έτους που λήγει, η Τράπεζα της Ελλά¬ 
δος (κεντρικό, υποκαταστήματα και πρακτορεία) πρέπει την 30 Δεκεμ¬ 
βρίου 1988 αμέσως μετά το τέλος των συναλλαγών, να μεταφέρει όλα 
τα υπόλοιπα των λογαριασμών κατηγορίας εξουσιοδότησης πληρωμής, 
τόσο των έργων κ.λπ. όσο και των λογαριασμών των συλλογικών απο¬ 
φάσεων, σε λογαριασμό δημοσίων επενδύσεων που θα ανοιχθεί στο κε¬ 
ντρικό κατάστημα με τίτλο «Υπουργείο Εθνικής Οικονομίας - Λογαρια¬ 
σμός ακυρωθεισών εξουσιοδοτήσεων πληρωμής». Ο λογαριασμός αυ¬ 
τός, αμέσως μετά τη συμφωνία των υπολοίπων που ακυρώθηκαν, θα 
μηδενισθεί από την Τράπεζα χωρίς επαναφορά των υπολοίπων αυτών 
στους λογαριασμούς από τους οποίους ανακλήθηκαν. 

14. Τα υπόλοιπα των άλλων λογαριασμών, δηλαδή: α) των έργων 
τα οποία έχουν διαχειριστή Νομικό Πρόσωπο Δημοσίου Δικαίου ή Δη¬ 
μόσιο Οργανισμό και β) Των έργων που έχουν ενταχθεί στην κατηγορία 

«λοιποί λογαριασμοί», δεν θα υποστούν μεταβολή, εκτός- της μεταφοράς 
τους «εις νέον» σύμφωνα με τα καθιερωμένα. 

15. Οι λογαριασμοί των Νομαρχιακών Ταμείων υπό τον πρωτοβάθ¬ 
μιο λογαριασμό «Ταμείο Παρακαταθηκών και Δανείων», δεν υπάγονται 
στις διατάξεις του παρόντος κεφαλαίου Γ'. 

Ειδικά θέματα: 

16. Οι διορισμένοι διαχειριστές των λογαριασμών, αν δεν αντικατα- 
σταθούν με ειδική απόφαση, θα παραμείνουν και κατά το νέο οικονομικό 
έτος και θα ενεργούν αναλήψεις με το ίδιο στέλεχος επιταγών. 

17. Επιταγές που θα εκδοθούν μέχρι της 30 Δεκεμβρίου 1988 και 
δεν θα εξοφληθούν μέχρι την ημερομηνία αυτή, θα εξοφλούνται μεταγε¬ 
νέστερα από τους ίδιους λογαριασμούς (μετά από νέα χρηματοδότηση), 
η δαπάνη όμως θα βαρύνει τις πιστώσεις του νέου οικονομικού έτους. 

Στο σημείο αυτό τονίζεται ιδιαίτερα, ότι οι αρμόδιες υπηρεσίες πρέπει 
να μεριμνήσουν για την έγκαιρη και μάλιστα μέσα στο μήνα Δεκέμβριο 
1988 εξόφληση λογαριασμών που αφορούν σε δαπάνες λήγοντος έτους 
που έχουν εκκαθαρισθεί. Επίσης να μεριμνήσουν για την έγκαιρη εξό¬ 
φληση διοικητικών δαπανών είτε με-τακτική πληρωμή είτε με ανάληψη 
προκαταβολής. 

18. Εξουσιοδοτείται η Τράπεζα της Ελλάδος να εκτελεί τηλεγραφι- 
κώς κατά το τέλος του μήνα Δεκεμβρίου 1988 επείγουσες εντολές με¬ 
ταφοράς πιστώσεων, με χρέωση του λογαριασμού τηλεγραφικών εξό¬ 
δων του Υπουργείου Εθνικής Οικονομίας. 

Αναγγελίες και παροχή στοιχείων 

19. Η Τράπεζα της Ελλάδος (κεντρικό, υποκατάστημα και πρακτο¬ 
ρεία), κατά την εκτέλεση της απόφασης αυτής, πρέπει να δώσει στα αρ¬ 
μόδια Υπουργεία κ.λπ. πλήρη στοιχεία σχετικά με τις ενέργειές της. 

20. Ειδικά, τα υποκαταστήματα και πρακτορεία πρέπει να έχουν 
υπόψη τα εξής, σχετικά με το τηλεγράφημά τους προς το Υπουργείο 
Εθνικής Οικονομίας αναγγελίας των υπολοίπων της 30 Δεκεμβρίου 
1988: 

α. Τα υπόλοιπα κάθε λογαριασμού θα αναγγελθούν όπως έχουν πριν 
από την ανωτέρω μεταφορά τους στο κεντρικό κατάστημα (για λογα¬ 
ριασμούς εξουσιοδότησης) και θα διατυπωθούν, κατ’ εξαίρεση για το 
μήνα Δεκέμβριο, σε ακριβή ποσά και όχι σε χιλιάδες δραχμές. 

β. Τα ανωτέρω υπόλοιπα θα αναγγελθούν κατά κατηγορία λογαρια¬ 
σμών, όπως συνήθως, θα γίνει όμως απαραίτητα μνεία της, σε εκτέλεση 
της απόφασης αυτής, μετέπειτα ενέργειας της Τράπεζας με τις ενδεί¬ 
ξεις: 

ι. Ανακληθέντα υπόλοιπα εξουσιοδότησης και 

ιι. Υπόλοιπα νομικών προσώπων εις νέον. Υπενθυμίζεται ότι, όλους 
τους μήνες πρέπει να γράφεται στο τηλεγράφημα το σύνολο των υπολοί¬ 
πων κάθε κατηγορίας, όταν οι λογαριασμοί είναι περισσότεροι από ένας. 

γ. Ανάλογη διατύπωση θα έχουν και οι σχετικές καταστάσεις που θα 
αποσταλούν στη συνέχεια στα Υπουργεία Εθνικής Οικονομίας και Οικο¬ 
νομικών. 

Δ. ΜΕΤΑΒΟΛΕΣ ΠΡΟΫΠΟΛΟΓΙΣΜΟΥ ΔΗΜΟΣΙΩΝ ΕΠΕΝΔΥ¬ 
ΣΕΩΝ 

21. Οι μεταβολές στον προϋπολογισμό δημοσίων επενδύσεων 1989, 
που αποσκοπούν στην εναρμόνιση των πιστώσεων αυτού με τις πληρω¬ 
μές του προγράμματος δημοσίων επενδύσεων που εγκρίνονται ή πραγ¬ 
ματοποιούνται, θα συνεχίσουν να γίνονται με αποφάσεις του Υπουργείου 
Οικονομικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Δεκεμβρίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΗΛΙΑΣ ΠΑΠΑΗΛΙΑΣ 

-«-- 

Αριθ. 114491/4106 . (2) 

Παροχή της εγγύησης του Δημοσίου προς την Ιονική Τράπεζα για τη 
χορήγηση δανείου ποσού δρχ. 2.000.000.000 στο ΝΑΤ. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Την πράξη του Διοικητή της Τ.Ε. αριθμ. 1355/31.8.88 με την 
οποία εγκρίνεται η δανειοδότηση του ΝΑΤ μέχρι συνολικού ποσού δρχ. 
20.100.000.000 για την κάλυψη άμεσων ταμειακών αναγκών του 


κατά τους μήνες' Οκτώβριο έως Δεκέμβριο 1988 από το οποίο ποσό 
δρχ. 8.300.000.000 θα διατεθεί (απευθείας για την εξόφληση υποχρέ- 
ωσεών του από τοκοχρεωλύσια δανείων εσωτερικού. 

3. Την από 16.12.88 επιστολή τής Ιονικής Τράπεζας προς το ΝΑΤ 
με την οποία εγκρίνεται η δανειοδότησή του με ποσό δρχ. 2.000 εκατ. 
και καθορίζονται οι όροι και οι προϋποθέσεις της δανειοδότησης αυτής. 

4. Την απόφαση του Δ.Σ. του ΝΑΤ της από 13.12.88 συνεδρίασής 
του με την οποία εγκρίνεται η σύναψη του ανωτέρω δανείου. 

5. Το έγγραφο του Υπουργείου Εμπορικής Ναυτιλίας αριθμ. 
30044/3488/87/31.12.87 το οποίο μεταξύ των άλλων εγκρίνει την 
προαναφερόμενη δανειοδότηση, .ν . 

6'. -Το έγγραφο του ΝΑΤ αριθμ. 96600/6722/16.12.88 με το 
οποίο ζητεί την εγγύηση του Ελληνικού Δημοσίου για την ανωτέρω δα¬ 
νειοδότηση. 

7. Την 6474/30.6.88 απόφαση του Πρωθυπουργού και του Υπουρ¬ 
γού Οικονομικών για «ανάθεση αρμοδιοτήτων στον Υφυπουργό Οικονο¬ 
μικών» Κλ. Παπαηλία, αποφασίζουμε: 

Παρέχουμε την εγγύηση του Ελληνικού Δημοσίου στην Ιονική Τρά¬ 
πεζα για τη χορήγηση δανείου της στο Ναυτικό Απομαχικό Ταμείο 
(ΝΑΤ) ποσού δρχ. δύο δισεκατομμυρίων (2.000.000.000) για την κά¬ 
λυψη άμεσων ταμειακών αναγκών του. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην Πράξη του Διοικητή της Τράπεζας 
της Ελλάδος αριθμ. 1355/31.8.88 και στην από 16.12.88 επιστολή 
της Ιονικής Τράπεζας προς το ΝΑΤ. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερεμηρίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
•προηγούμενη βεβαίωση των ποσών αυτών στο οικείο Δημόσιο Ταμείο 
στο λογ/σμό Νο 555 σύμφωνα με τη διάταξη του Π.Δ/τος αριθ. 
839/78 (ΦΕΚ 195/78 τ.Α) και τις οδηγίες των εγκυκλίων μας αριθ. 
98348/2945/8.8.79 και 6465/124/16.1.80. 

■ Η Ιονική Τράπεζα παρακαλείται να μας ενημερώσει για την εξυπηρέ¬ 
τηση του δανείου. 

Το ΝΑΤ παρακαλείται να φροντίσει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Δεκεμβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 
-♦-- 

Αριθ. 32797 (3) 

Χορήγηση έκτακτης οικονομικής ενίσχυσης στους άνεργους ηθοποιούς 

θεάτρου, τεχνικούς, χειριστές, βοηθούς ελεγκτές και ταμίες Θεάτρου 

- Κινηματογράφου και Τηλεόρασης. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 2961/54 
«περί συστάσεως Οργανισμού Απασχολήσεως και Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την αριθ. 4053/88 απόφαση του Δ.Σ. του ΟΑΕΔ (αρ. Συνεδρία¬ 
σης 329/6.12.88), που μας υποβλήθηκε με το αριθ. 119847/ 
13.12.88 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από είκοσι μία χιλιάδες (21.000) δρχ. στον καθένα από τους 
άνεργους ηθοποιούς θεάτρου, τεχνικούς, χειριστές, βοηθούς, ελεγκτές 
και ταμίες Θεάτρου - Κινηματογράφου και Τηλεόρασης με τις εξής 
προϋποθέσεις: 

α) Να παραμένουν άνεργοι από 1.12.1988 μέχρι την ημερομηνία 
έκδοσης της απόφασης αυτής. 

β) Να μην έχουν πραγματοποιήσει περισσότερα από εκατό (100) 

ημερομίσθια από 1.5.1988 μέχρι 31.10.1988 σε οποιαδήποτε ασφα- 
λιστέα απασχόληση. 

γ) Να έχουν πραγματοποιήσει από 1.1.1986 και εφεξής 130 τουλά¬ 
χιστον ημερομίσθια. ν 

Προκειμένου για πλασματική απασχόληση για την οποία έχει παρα¬ 
κρατηθεί εισφορά ανεργίας και σε κάθε μήνα έχουν υπολογισθεί πάνω 
από τριάντα (30) ημέρες εργασίας, θα λαμβάνονται υπόψη κατά μήνα 
μέχρι τριάντα (30) ημέρες εργασίας, χωρίς οι υπόλοιπες ημέρες να κα- 
τανέμονται σε άλλους μήνες. Η πλασματική αυτή απασχόληση θα λαμ- 
βάνεται υπόψη για την αρνητική προϋπόθεση. 

δ) Να μην επιδοτούνται λόγω ανεργίας από 1.12.1988 και εφεξής. 

2. Η καταβολή της έκτακτης οικονομικής ενίσχυσης θα πραγματο¬ 
ποιηθεί με την προσκόμιση των παρακάτω δικαιολογητικών: 

Α. Για τους ηθοποιούς Θεάτρου, Κινηματογράφου και Τηλεόρα¬ 
σης. 

α) Ασφαλιστικά βιβλιάρια ΙΚΑ και βεβαίωση του Ταμείου Συντά¬ 
ξεως Ηθοποιών για την πραγματοποίηση ή όχι των παραπάνω ημερο¬ 
μισθίων. 

β) Κατάσταση της οικείας οργάνωσης ηθοποιών που να περιλαμβά¬ 
νει τους άνεργους ηθοποιούς και στην οποία θα βεβαιώνεται υπεύθυνα η 
παραμονή τους σε ανεργία. 

γ) Υπεύθυνη δήλωση του Ν.Δ. 105/69 που θα υπογράφεται από τον 
άνεργο στην αρμόδια την επιδότηση Υπηρεσία, με την οποία θα δη¬ 
λώνεται ότι δεν απασχολείται και επίσης ότι δεν πραγματοποίησε περισ¬ 
σότερα από εκατό (100) ημερομίσθια από 1.5.1988 μέχρι 
31.10.1988. 

Για όσους δεν είναι γραμμένοι σε σωματεία αρκεί η υπεύθυνη δήλωση 
του Ν.Δ. 105/69 και εφόσον βέβαια έχουν τα δικαιολογητικά της παρ. 
2 εδαφ. Α' περιπτ. α' και γ'. 

Β. Για τους χειριστές, βοηθούς, ελεγκτές και ταμίες Κινηματογρά¬ 
φου. 

α) Η ιδιότητα των παραπάνω ως ανέργων, καθώς και η ειδικότητά 
τους θα αποδεικνύεται με βεβαίωση αναγνωρισμένης οργάνωσης του 
οικείου κλάδου, καθώς και με υπεύθυνη δήλωση του Ν.Δ. 105/69, που 
θα υπογράφεται από το δικαιούχο στην αρμόδια για επιδότηση Υπηρε¬ 
σία. 

β) Ασφαλιστικό βιβλιάριο από το οποίο να προκύπτουν οι παραπάνω 
προϋποθέσεις. 

3. Η έκτακτη οικονομική ενίσχυση συμψηφίζεται με εκείνη που χορη¬ 
γείται στους μη επιδοτούμενους άνεργους της χώρας για τις γιορτές 
Χριστουγέννων 1988 και Ν. Έτους 1989, καθώς και με κάθε άλλη 
αχρεώστητη παροχή του Ο.Α.Ε.Δ. 

4. Για την καταβολή της οικονομικής ενίσχυσης ισχύουν οι περί πα¬ 
ραγραφής διατάξεις του άρθρου 27 του Ν.Δ. 2961/54, όπως τροπο¬ 
ποιήθηκε με το Ν. 1545/85. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 20 Δεκεμβρίου 1988 

ο ΥΠΟΥΡΓΟΙ 

ΓΙΩΡΓΟΣ ΓΕΝΝΗΜΑΤΑ! 

-♦- 

Αριθ. 18977 (4) 

Παράταση ισχύος της από 29.11.84 Σ.Σ.Ε. των εργατοτεχνιτών Ι.Δ. 

Λιμενικών Ταμείων Ανατολικής Μακεδονίας και Θράκης. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την υπ’ αριθ. 96944/87 (ΦΕΚ 551/Β/20.10.87) απόφαση του 

Υπουργού Εργασίας «Μεταβίβαση αρμοδιοτήτων του Υπουργού Εργα¬ 
σίας και εξουσία υπογραφής στον Υφυπουργό, Γενικό Γραμματέα 
κ.λπ.». ι 

3. Τη σχετική καταγγελία από 25.4.88 του Σωματείου Εργατοτε- 
χνιτών Ι.Δ. Λιμενικών Ταμείων Ανατολικής Μακεδονίας και Θράκης 
που επιδόθηκε στο Υπουργείο Εργασίας με το 13649/25.4.88. 

4. Τη σχετική γνωμοδότηση της Ολομέλειας του Ανωτάτου Συμβου¬ 
λίου Εργασίας, κατά τη συνεδρίαση της 15 Δεκεμβρίου 1988, αποφασί¬ 
ζουμε: 

Αναστέλλουμε μέχρι 25 Ιουνίου 1989 την επέλευση των εννόμων 
αποτελεσμάτων της καταγγελίας της από 29.11.84 Σ.Σ.Ε. των εργα¬ 


τοτεχνιτών Ι.Δ. Λιμενικών Ταμείων Ανατολικής Μακεδονίας και Θρά¬ 
κης. 

Η απόφαση αυτή να δημοσιευθεί στην Εφημερίδα της Κυβερνήσεως, 
σύμφωνα με τις διατάξεις της παρ. 3 του άρθρου 4 του Ν. 3239/55. 

Αθήνα, 19 Δεκεμβρίου 1988 

ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 
- φ - 

Αριθ. 18976 (5) 

Παράταση ισχύος της από 1.10.85 Σ.Σ.Ε. για τους όρους αμοιβής και 
εργασίας των εργατοτεχνιτών -τριών κατασκευής και επισκευής 
συσσωρευτών υγρών και ξηρών στοιχείων όλης της χώρας. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την υπ’ αριθ. 96944/87 απόφαση του Υπουργού Εργασίας «με¬ 
ταβίβαση αρμοδιοτήτων του Υπουργού Εργασίας και εξουσία υπογρα¬ 
φής στον Υφυπουργό, Γενικό Γραμματέα κ.λπ.» (ΦΕΚ 551/Β'/ 
20.10.87). 

3. Τη σχετική καταγγελία από 2.11.88 της Πανελλήνιας Ένωσης 
ηλεκτροτεχνιτών και υπαλλήλων κατασκευής συσσωρευτών υγρών και 
ξηρών στοιχείων. 

4. Τη σχετική γνωμοδότηση της Ολομέλειας του Ανωτάτου Συμβου¬ 
λίου Εργασίας, αποφασίζουμε: 

Αναστέλλουμε μέχρι 2 Ιουλίου 1989 την επέλευση των εννόμων 
αποτελεσμάτων της καταγγελίας της από 1.10.85 Σ.Σ.Ε. για τους 
όρους αμοιβής και εργασίας των εργατοτεχνιτών -τριών και ξηρών 
στοιχείων όλης της χώρας. 

Η απόφαση αυτή να δημοσιευθεί στην Εφημερίδα της Κυβερνήσεως, 
σύμφωνα με τις διατάξεις της παρ. 3 του άρθρου 4 του Ν. 3239/55. 

Αθήνα, 18 Δεκεμβρίου 1988 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 

-♦- 

Αριθ. 18978 (6) 

Παράταση ισχύος της από 27.10.85 Σ.Σ.Ε. των ειδικευμένων τεχνι¬ 
τών που απασχολούνται στις βιομηχανίες, βιοτεχνίες με την κατα¬ 
σκευή διορθωτικών οφθαλμολογικών φακών από πρώτη ύλη κ.λπ. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την υπ’ αριθ. 96944/87 (ΦΕΚ 551/Β/20.10.87) απόφαση του 
Υπουργού Εργασίας «Μεταβίβαση αρμοδιοτήτων του Υπουργού Εργα¬ 
σίας και εξουσία υπογραφής στον Υφυπουργό, Γενικό Γραμματέα 
κ.λπ.». 

3. Τη σχετική καταγγελία από 11.5.88 του Πανελληνίου Συλλόγου 
ειδικών οπτικών και εργ/λων οπτικών επιχειρήσεων. 

4. Τη σχετική γνωμοδότηση της Ολομέλειας του Ανωτάτου Συμβου¬ 
λίου Εργασίας, κατά τη συνεδρίαση της 15.12.1988, αποφασί¬ 
ζουμε: 

Αναστέλλουμε μέχρι 11 Ιουλίου 1989 την επέλευση των εννόμων 
αποτελεσμάτων της καταγγελίας της από 27.12.85 Σ.Σ.Ε. των ειδι¬ 
κευμένων τεχνιτών που απασχολούνται στις βιομηχανίες-βιοτεχνίες με 
την κατασκευή διορθωτικών οφθαλμολογικών φακών από πρώτη ύλη 
που εισάγεται ακατέργαστη από το εξωτερικό καθώς και οι απασχολού¬ 
μενοι με την έγχρωμη επίστρωσή τους. 

Η απόφαση αυτή να δημοσιευθεί στην Εφημερίδα της Κυβερνήσεως, 
σύμφωνα με τις διατάξεις της παρ. 3 του άρθρου 4 του Ν. 3239/55. 

Αθήνα, 19 Δεκεμβρίου 1988 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 

Αριθ. Αΐβ/οιχ.42341 (7) 

Εξαίρεση κλάδων προσωπικού από το σύστημα των προσλήψεων του Ν. 
1320/83 στο Υπουργείο Υγείας, Πρόνοιας και Κοινωνικών Ασφα¬ 
λίσεων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 4ιγ, άρθρου 1 του Ν. 1320/83 
«περί προσλήψεως στο δημόσιο τομέα και άλλες διατάξεις» (ΦΕΚ 6/Α’/ 
11.1.83). 

2. Τις διατάξεις του Ν. 1400/83 «περί τροποποιήσεως και συμπλη- 
ρώσεως υπαλληλικών διατάξεων» (ΦΕΚ 156/Α'/24.10.83). 

3. Τις διατάξεις του άρθρου 27 του Ν. 1735/87 «περί προσλήψεων 
στο δημόσιο τομέα» (ΦΕΚ 195/Α/11.11.87). 

4. Τις αριθ. Γ2/2397/87 (ΦΕΚ 709/Β'/10.12.87) και Γ2β/ 
3056/88 (ΦΕΚ 402/Β'/88) κοινές αποφάσεις των Υπουργών Προε¬ 
δρίας της Κυβέρνησης και Υγείας, Πρόνοιας και Κοινωνικών Ασφαλί¬ 
σεων «περί προσαρμογής των Κλάδων του προσωπικού των Κρατικών 
Παιδικών και Βρεφονηπιακών Σταθμών και Κέντρων Παιδικής Μέρι¬ 
μνας στο Προσοντολόγιο - Κλαδολόγιο». 

5. Τις αριθ. 663/15.11.88 και 687/17.11.88 Πράξεις του Υπουρ¬ 
γού Προεδρίας της Κυβέρνησης για την έγκριση πλήρωσης θέσεων δια¬ 
φόρων κλάδων Κ.Π.Σ., Κ.Β.Σ. και Κ.Π.Μ. του Υπουργείου Υγείας, 
Πρόνοιας και Κοινωνικών Ασφαλίσεων, αποφασίζουμε: 

Εξαιρούμε από τις διαδικασίες του Ν. 1320/83 την πλήρωση α) 
τριακοσίων (300) θέσεων της κατηγορίας ΤΕ Κλάδων Βρεφονηπιακών 
Κρατικών Παιδικών Σταθμών, β) τριάντα (30) θέσεων κατηγορίας ΠΕ 
Κλάδου Παιδαγωγικής Δημοτικής Κέντρων Παιδικής Μέριμνας, γ) δε¬ 
καπέντε (15) θέσεων κατηγορίας ΔΕ Κλάδου Διοικητικού - Επιμελη¬ 
τών Παιδιών Κέντρων Παιδικής Μέριμνας και δ) διακοσίων (200) θέ¬ 
σεων κατηγορίας ΔΕ Κλάδου Διοικητικού - Λογιστικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Δεκεμβρίου 1988 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΓΑΜ. ΚΟΥΤΣΟΓΙΩΡΓΑΣ ΑΠΟΣΤ. ΚΑΚΛΑΜΑΝΗΣ 

-♦- 

Αριθ. Δ2α/οικ. 35206 (8) 

Καθορισμός Κατηγοριών προσωπικού του Πατριωτικού Ιδρύματος 
Κοινωνικής Πρόνοιας και Αντίληψης (ΠΙΚΠΑ) που εξαιρούνται από 
τις διατάξεις του Ν. 1320/83. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 παράγρ. 4ιγ του Ν. 1320/83 «περί 
προσλήψεως στο δημόσιο τομέα και άλλες διατάξεις», καθώς και το άρ¬ 
θρο 27 του Ν. 1735/87. 

2. Τις πράξεις του Υπουργού Προεδρίας της Κυβέρνησης αριθ. 686 
και 696/17.11.88 «έγκριση πλήρωσης θέσεων προσωπικού στο Κέ¬ 
ντρο Περίθαλψης Παίδων (ΚΕΠΕΠ) Λεχαινών» και «έγκριση πλήρω¬ 
σης θέσεων προσωπικού στο ΠΙΚΠΑ» αντίστοιχα. 

3. Τις επείγουσες και εξαιρετικές υπηρεσιακές ανάγκες σε προσω¬ 
πικό σε διάφορες υπηρεσίες του Πατριωτικού Ιδρύματος Κοινωνικής 
Πρόνοιας και Αντίληψης (ΠΙΚΠΑ), αποφασίζουμε: 

1. Καθορίζουμε παρακάτω τις κατηγορίες προσωπικού σε διάφορες 
υπηρεσίες του Πατριωτικού Ιδρύματος Κοινωνικής Πρόνοιας και Αντί¬ 
ληψης (ΠΙΚΠΑ) αρμοδιότητας του Υπουργείου Υγείας, Πρόνοιας και 
Κοινωνικών Ασφαλίσεων, που εξαιρούνται από τις διατάξεις της περιπτ. 
ιγ' της παραγρ. 4 του άρθρου 1 του Ν. 1320/83 ως προς τον τρόπο και 
τη διαδικασία πρόσληψής του ως εξής: 

Α’ ΝΟΜΑΡΧΙΑ ΑΘΗΝΩΝ (Κ.Υ.) 

ΚΑΤΗΓΟΡΙΑΣ ΤΕ 
-Τεχνολογικών Εφαρμογών 
-Μηχανολόγων 

-Πολιτικών Δομικών Έργων και 


-Κοινωνικής Εργασίας. 

Β' ΝΟΜΑΡΧΙΑ ΠΕΙΡΑΙΑ 
ΚΑΤΗΓΟΡΙΑΣ ΤΕ 
-Κοινωνικής Εργασίας 
-Φυσιοθεραπείας 

Γ' ΝΟΜΑΡΧΙΑ ΑΝΑΤΟΛΙΚΗΣ ΑΤΤΙΚΗΣ 

ΚΑΤΗΓΟΡΙΑΣ ΤΕ 

-Εργοθεραπείας 

-Βρεφονηπιοκομίας 

-Κοινωνικής Εργασίας 

' Δ' νομαρχια'αωδεκανηςου 

ΚΑΤΗΓΟΡΙΑΣ ΤΕ 

-Κοινωνικής Εργασίας 

-Βρεφονηπιοκομίας 

Ε' ΝΟΜΑΡΧΙΑ ΘΕΣΣΑΛΟΝΙΚΗΣ 

ΚΑΤΗΓΟΡΙΑΣ ΤΕ 

-Βρεφονηπιοκομίας 

ΣΤ’ ΝΟΜΑΡΧΙΑ ΗΛΕΙΑΣ 

α) ΚΑΤΗΓΟΡΙΑΣ ΠΕ 

-Διοικητικού - Οικονομικού 

β) ΚΑΤΗΓΟΡΙΑΣ ΤΕ 

-Κοινωνικής Εργασίας 

-Φυσιοθεραπείας 

-Εργοθεραπείας 

γ) ΚΑΤΗΓΟΡΙΑΣ ΔΕ 

-Διοικητικού - Λογιστικού 

Ζ’ ΝΟΜΑΡΧΙΑ ΚΑΡΔΙΤΣΑΣ 

ΚΑΤΗΓΟΡΙΑΣ ΤΕ 

-Εργοθεραπείας 

Η' ΝΟΜΑΡΧΙΑ ΚΕΡΚΥΡΑΣ 

ΚΑΤΗΓΟΡΙΑΣ ΤΕ 

-Φυσιοθεραπείας 

-Εργοθεραπείας 

-Κοινωνικής Εργασίας 

-Βρεφονηπιοκομίας 

Θ' ΝΟΜΑΡΧΙΑ ΣΕΡΡΩΝ 

ΚΑΤΗΓΟΡΙΑΣ ΤΕ 

-Φυσιοθεραπείας 

-Εργοθεραπείας 

Γ ΝΟΜΑΡΧΙΑ ΕΥΒΟΙΑΣ 

ΚΑΤΗΓΟΡΙΑΣ ΤΕ 

-Βρεφονηπιοκομίας 

ΙΑ' ΝΟΜΑΡΧΙΑ ΕΒΡΟΥ 

ΚΑΤΗΓΟΡΙΑΣ ΤΕ 

-Βρεφονηπιοκομίας. 

ΙΒ' ΝΟΜΑΡΧΙΑ ΚΥΚΛΑΔΩΝ 
ΚΑΤΗΓΟΡΙΑΣ ΤΕ 
-Βρεφονηπιοκομίας 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 21 Δεκεμβρίου 1988 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΓΑΜ. ΚΟΥΤΣΟΓΙΩΡΓΑΣ: ΑΠΟΣΤ. ΚΑΚΛΑΜΑΝΗΣ 

- 4 - 

Αριθ. 7004/3/8 (9) 

Ανάθεση αρμοδιοτήτων στον Υφυπουργό Δημόσιας Τάξης Σήφη Βαλυ- 

ράκη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη τις διατάξεις: 

1. Του άρθρου 83 παρ. 2 του Συντάγματος. 

2. Του άρθρου 16 παρ. 5 του Ν. 1558/1985 «Κυβέρνηση και'Κυ- 
βερνητικά Όργανα» (ΦΕΚ 137). 

3. Του Ν. 1481/1984 «Οργανισμός Υπουργείου Δημόσιας Τάξης» 
(ΦΕΚ 152), σε συνδυασμό με το Π.Δ. 582/1984 «σύσταση, οργάνωση 

και λειτουργία των κεντρικών και περιφερειακών υπηρεσιών του Υπουρ¬ 
γείου Δημόσιας Τάξης» (ΦΕΚ 208)'και με το Π.Δ. 52/1987 «σύσταση 
υπηρεσιών Υπουργείου Δημόσιας Τάξης και καθορισμός προϊσταμένων» 
(ΦΕΚ 26). 

4. Της Υ.578/22.6.1988 απόφασης του Πρωθυπουργού «σύσταση 
θέσης Υφυπουργού στο Υπουργείο Δημόσιας Τάξης» (ΦΕΚ 438/Β - ). 

5. Του Π.Δ. 567/1988 «διορισμός Υπουργών, Αναπληρωτών 
Υπουργών και Υφυπουργών» (ΦΕΚ 262), με το οποίο διορίσθηκε 
Υπουργός Δημόσιας Τάξης ο Γεώργιος Γίέτσος, αποφασίζουμε: 

- Άρθρο'ΜόνΟ.ΓΧ. 

1. Στον Υφυπουργό Δημόσιας Τάξης Σήφη Βαλυράκη αναθέτουμε 
την άσκηση των αρμοδιοτήτων των παρακάτω Διευθύνσεων του Κλά¬ 
δου διοικητικής υποστήριξης: 

α) Διεύθυνσης αστυνομικού προσωπικού 
β) Διεύθυνσης πολιτικού προσωπικού 
γ) Διεύθυνσης Μελετών 
δ) Διεύθυνσης Εκπαίδευσης 
ε) Διεύθυνσης Πληροφορικής 
στ) Διεύθυνσης Οικονομικών 
ζ) Διεύθυνσης Τεχνικών 
η) Διεύθυνσης Δημοσίων Σχέσεων 

2. Στα πλαίσια των παραπάνω αρμοδιοτήτων περιλαμβάνονται και 
οι κοινοβουλευτικές καθώς και η νομοθετική πρωτοβουλία η οποία θα 
ασκείται από κοινού με τον Υπουργό Δημόσιας Τάξης και η αρμοδιό¬ 
τητα πρότασης για την έκδοση κανονιστικών και ατομικών διαταγμά¬ 
των και έκδοσης αποφάσεων καθώς και συνυπογραφής διαταγμάτων ή 
αποφάσεων με άλλους Υπουργούς ή Υφυπουργούς, καθώς και η επο- 
πτεία Ν.Π.Δ.Δ. και οργανισμών, αρμοδιότητας των υπηρεσιών που 
υπάγονται σ’ αυτόν. 

3. Στον Υφυπουργό αναθέτουμε ακόμη την εξουσία να μεταβιβάζει σε 
Διευθυντές και γενικά σε Προϊσταμένους υπηρεσιακών μονάδων, στον 
Αρχηγό και σε Διοικητές μεγάλων μονάδων της Ελληνικής Αστυνο¬ 
μίας, ορισμένες αρμοδιότητές του, ή το δικαίωμα να υπογράφουν «με 
εντολή Υφυπουργού» αποφάσεις, έγγραφα, εντάλματα, επιστολές ή άλ¬ 
λες πράξεις αρμοδιότητάς του. 

Η απόφασή μας Υ677/1988 «Ανάθεση αρμοδιοτήτων στον Υφυ¬ 
πουργό Δημόσιας Τάξης» (ΦΕΚ Β'/549) καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

ΑΘήνα, 21 Δεκεμβρίου 1988 
Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΙΩΡΓΟΣ ΠΕΤΣΟΣ 
-♦- . 

Αριθ. 1581 (10) 

Ανάθεση καθηκόντων Προέδρου στο Διοικητικό Συμβούλιο του Οργανι¬ 
σμού Οικονομικής Ανασυγκρότησης Επιχειρήσεων (Ο.Α.Ε.). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

,1. Τις διατάξεις του άρθρου 3 παρ. 3 του Ν. 1386/83 «Οργανισμός 
Οικονομικής Ανασυγκρότησης Επιχειρήσεων» (ΦΕΚ 107/Α/8.8.83), 
όπως ισχύει σήμερα. 

2. Την 1321/25.9.87 απόφαση του Πρωθυπουργού «Καθορισμός 
αρμοδιοτήτων του Αναπλ. Υπουργού Βιομηχανίας, Ενέργειας και Τε¬ 
χνολογίας» (ΦΕΚ 531/Β/30.9.87). 

3. Το γεγονός ότι ο Ιωάννης Μανταγός με την από 7.11.1988 επι¬ 
στολή του παραιτήθηκε από τη θέση του Προέδρομ του Διοικητικού 
Συμβουλίου του Ο.Α.Ε., αποφασίζουμε: 

1. Αποδεχόμαστε την παραίτηση του Ιωάννη Μανταγού από τη θέση 
του Προέδρου στο Δ.Σ. του ΟΑΕ και αναθέτουμε προσωρινά τα καθήκο¬ 
ντα Προέδρου στον Αντιπρόεδρο του Δ.Σ. Μιχάλη Γκλεζάκο.. 

2. Κατά τα λοιπά ισχύει η 1299/15.9.88 ανακοίνωσή μας «Σύν¬ 
θεση μελών Δ.Σ. του Ο.Α.Ε. Α;Ε.». 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 
-♦- 

Αριθ. 821 (11) 

Έγκριση καθορισμού τελών καθαριότητας χώρων λειτουργίας Λαϊκών 
Αγορών, Οικονομικού έτους 1988. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Του Α.Ν. 1470/38 «Περί Οργανισμού του Ταμείου Λαϊκών Αγο¬ 
ρών Αθηνών, Πειραιώς και Προαστείων», όπως τροποποιήθηκε και συ¬ 
μπληρώθηκε μεταγενέστερα. 

β) Του Π.Δ. 489/23.12.87 «Οργανισμός του Ταμείου Λαϊκών Αγο¬ 
ρών». 

γ) Του Ν.Δ. 3913/58 «Περί τροποποιήσεως των περί ορίου ηλικίας 
διατάξεων των υπαλλήλων των Ο.Τ.Α. κ.λπ.» (άρθρο 26). 

δ) Των άρθρων 21 και 22 του από 24-9/20.10.58 Β.Δ. «Περί Κω- 
δικοποιήσεως σε ενιαίο κείμενο νόμων των ισχυουσών διατάξεων περί 
των προσόδων των Δήμων και Κοινοτήτων», όπως ισχύουν σήμερα. 

ε) Του Ν. 1558/85 «Κυβέρνηση και Κυβερνητικά Όργανα». 

2. Την 27/22.9.88 Πράξη του Διοικητικού Συμβουλίου του Τα¬ 
μείου Λαϊκών Αγορών, που αφορά την έγκριση δαπάνης, για την πλη¬ 
ρωμή των τελών καθαριότητας και φωτισμού χώρων λειτουργίας των 
Λαϊκών Αγορών, Οικονομικού έτους 1988. 

3. Το γεγονός ότι το Ταμείο Λαϊκών Αγορών είναι Ν.Π.Δ.Δ. και δεν 
αποβλέπει, ούτε έχει αποταμιευτικό ή κερδοσκοπικό χαρακτήρα, αλλά, 
επιτελεί έργο κοινωνικό, κρατικού ενδιαφέροντος, προς όφελος του κα¬ 
ταναλωτικού κοινού και μάλιστα των οικονομικών αγορών, στους κα¬ 
τοίκους των Δήμων και Κοινοτήτων, αγροτικών προϊόντων, νωπών κυ¬ 
ρίως, σε μεγάλες ποσότητες και σε πολύ προσιτές γι’ αυτούς τιμές, 
ανταποκρινόμενο στο σκοπό, για τον οποίο ιδρύθηκαν και λειτουργούν οι 
Λαϊκές Αγορές. 

4. Το γεγονός ότι, ο μοναδικός πόρος του Ταμείου Λαϊκών Αγορών 
είναι το δικαίωμα που εισπράττει από τους προσερχόμενους στις Λαϊκές 
Αγορές παραγωγούς και εμπόρους - πωλητές και δεν είναι δυνατή η αύ¬ 
ξηση αυτού, σε τέτοιο επίπεδο, ώστε να ικανοποιηθούν οι απαιτήσεις 
των Δήμων και Κοινοτήτων. 

5. Το γεγονός ότι, οι περισσότερες Λαϊκές Αγορές ιδρύθηκαν, ύστερα 
από πιεστικά αιτήματα των Δήμων και Κοινοτήτων, για το συμφέρον 
των Καταναλωτών Δημοτών τους. 

6. Τις απαιτήσεις των Δήμων και Κοινοτήτων,"όπως αυτές αναφέρο- 
νται σε σχετικά, προς το Τ.Α.Α., έγγραφά τους, σε συνδυασμό με τις οι¬ 
κονομικές δυνατότητες του Ταμείου Λαϊκών Αγορών. 

7. Το γεγονός ότι, στα καταβαλλόμενα τέλη καθαριότητας, προστί¬ 
θεται και ποσοστό 30%, ως τέλος φωτισμού, παρά το γεγονός ότι, η δα¬ 
πάνη αυτή δεν ανταποδίδεται, επειδή οι Λαϊκές Αγορές λειτουργούν 
κατά την ημέρα και δεν απαιτείται χρήση φωτισμού γι’ αυτές, αποφασί¬ 
ζουμε: 

Καθορίζουμε τα παρακάτω χρηματικά ποσά, τα αναγραφόμενα σε 
κάθε Δήμο ή Κοινότητα της Περιφέρειας της τέως Διοίκησης Πρωτεύ¬ 
ουσας, ως ανώτατα όρια, μέχρι των οποίων, θα προσδιοριστεί από τα 
οικεία Δημοτικά και Κοινοτικά Συμβούλια, σύμφωνα με τις διατάξεις 
των άρθρων 21 και 22 του, από 20.10.58, Β.Δ. το καταβλητέο τέλος 
καθαριότητας, από τις Κινητές Λαϊκές Αγορές, για τους χρησιμοποιού¬ 
μενους χώρους, κατά το έτος 1988, δηλαδή: 


1. Δήμος Αθηναίων για 38 Λαϊκές Αγορές εβδμ. δρχ. ετηο, 18.529.000 

2. » 

Αιγάλεω » 

2 » » 

» » » 590.000 

3. » 

Αγ. Αναργύρων » 

3 » » 

» » » 1.178.000 

4. » 

Αγ. Δημητρίου * 

3 » » 

* » . » 883.000 

5. » 

Αγ. Βαρβάρας * 

2 » » 

» » » 590.000 

6. » 

Αγ. Ιωάν. Ρέντη * 

1 » » 

» » » 295.000 

7. » 

Αγ. Παρασκευής » 

2 » » 

» » » 590.000 

8. » 

Αλίμου » 

3 » » 

» * » 883.000 

9, » 

Αμαρουσίου » 

2 » » 

» » » 590.000 

10. » 

Αργυρούπολης » 

3 » » 

» » » 883.000 

11. » 

Βούλας » 

1 * » 

» » » 243.000 

12: 

» 

Βύρωνα 

» 

3 

» 

» 

# 


» 

883.000 

13. 

» 

Γαλατσίου 

» 

2 

» 

» 

» 

» 


590.000 

14. 


Γλυφάδας 

» 

3 

» 

» 

» 


» 

883.000 

15. 

» 

Δάφνης 


2 

» 

» 



» 

590.000 

16. 


Δραπετσώνας 

» 

1 

» 

» 

» 

» 

» 

295.000 

17. 

» 

Ελληνυιού 

» 

1 

» 

* 

» 

» 

» 

144.000 

18. 

» 

Ζωγράφου 

» 

2 

» 


» 

» 

» 

590.000 

19. 

» 

Ηλιούπολης 

» 

4 

» 


» 

>» 

» 

1.178.000 

20. 

» 

Ηρακλείου 

» 

3 

» 

» 

» 


» 

883.000 

21. 

», 

Καισαριανής 

» 

1 

» 

» 

» 

» 

» 

295.000 

22. 

» 

Καλλιθέας 

» 

5 

» 

» 

» 

» 


1.473.000 

23. 

» 

Κερατσινίου 

» 

4 

» 

» 

» 

» 

» 

1.178.000 

24. 

» 

Κηφισίας 

» 

3 

» 

» 

» 



578.000 

25. 

» 

Κορυδαλλού 

» 

■ 3 

» 

Λ- » 


» 

» 

1.029.000 

26. 

» 

Μεταμόρφωσης 

» 

1 

» 

» 

» 

» 

)♦ 

295.000 

27. 


Μοσχάτου 

» 

1 

» 


» 

» 

)* 

295.000 

28. 


Νίκαιας 

» 

5: 

» 

» 


» 

)* 

1.317.000 

29. 

» 

Ν. Ερυθραίας 

>* 

1 



» 

» 

» 

295.000 

30. 

» 

Ν. Ιωνίας 

» 

6 


» 

» 

» “ 

)* 

1.768.000 

31. 


Ν. Λιοσίων 

>* 

5 

» 

» 

» 

» 

» 

1.473.000 

32. 

» 

Ν. Σμύρνης 

)♦ 

2 

>* 


» 

* 


590.000 

33. 

» 

Ν. Φιλαδέλφειας 

» 

2 

» 

» 

» 

» 

» 

590.000 

34. 

» 

Ν. Ψυχικού 

» 

1 

» 


» 

» 

» 

243.000 

35. 

» 

Ν. Χαλκηδόνας 

)* 

1 

» 

» 

» 

» 

» 

231.000 

36. 

» 

Παπάγου 

» 

1 

» 

)* 

» 

» 


277.000 

37. 

» 

Π. Φαλήρου 

» 

3 

» 

» 

» 


» 

883.000 

38. 

» 

Πειραιά 


11 

» 

» . 

» 

» . 

» 

3.241.000 

39. 

» 

Περάματος 

» 

2 



» 


» 

590.000 

40. 

» 

Περιστεριού 

» 

8 

» 

» 

» 

» 

» 

2.230.000 

41. 


Πετρούπολης 

» 

2 

» 

» 

)» 


* 

590.000 

42. 

» 

Πεύκης 

» 

1 


» 

# 

» 

» 

243.000 

43. 

» 

Ταύρου 

» 

1 

» 

» 

» 

» 

» 

295.000 

44. 


Υμηττού 

» 

1 

» 

» 


» 


295.000 

45. 

» 

Χαλανδρίου 

» 

1 

» 




» 

295.000 

46. 

» 

Χάίδαρίου 

» 

4 


» 

» ' 

» ' 

* 

1.178.000 

47. 


Χολαργού 

» 

1 

» 

» 


» 

* 

295.000 

48. 

)> 

Ψυχικού 

» 

1 


» 


» 


243.000 

49. 

» 

Βριληαίων 


1 

» 

» 

» 

» 

» 

243.000 

50. Κοιν. 

Λυκόβρυσης 

)» 

1 


» ' 

» 

» 

» 

144.000 



ΣΥΝΟΛΟ 

» 

162 

» 

» 


» 

» 

53.982.000 


Οι ενδιαφερόμενοι Δήμοι και Κοινότητες, προς τους οποίους κοινο¬ 
ποιείται η παρούσα, παρακαλούνται όπως προέλθουν, επί των παρα¬ 
πάνω καθοριζομένων ανωτάτων ορίων τελών καθαριότητας, στον προσ¬ 
διορισμό των τελών, καθώς και στον καθορισμό του αναλογούντο,ς τέ¬ 
λους φωτισμού, κατά τις διατάξεις του άρθρου 22 του από 20.10.58 
Β.Δ. 

Το Ταμείο Λαϊκών Αγορών, στο οποίο κοινοποιείται η παρούσα, 
εντέλλεται να μεριμνήσει για την πληρωμή των παραπάνω τελών καθα¬ 
ριότητας και φωτισμού, μετά την έκδοση και κοινοποίηση σ’ αυτό των 
οικείων αποφάσεων των Δημοτικών και Κοινοτικών Συμβουλίων (σε 
δύο αντίγραφα, το ταχύτερο δυνατό), με την έκδοση χρηματικών ενταλ¬ 
μάτων πληρωμής, στο όνομά των και σε βάρος της πίστωσης του 
Κ.Α.Ε. 0912α του Προϋπολογισμού των εξόδων του Ταμείου Λαϊκών 
Αγορών, οικονομικού έτους 1988. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 5 Δεκεμβρίου 1988 

οι ΥΠΟΥΡΓΟΙ 

ΕΣΩΤΕΡΙΚΟΝ ΕΜΠΟΡΙΟΥ 

Α. ΤΣΟΧΑΤΖΟΠΟΥΛΟΣ ΝΙΚ. ΑΚΡΙΤΙΔΗΣ 

-♦- 

Αριθ. Α2/920 (12) 

Πώληση νωπών αμνοεριφίων με το κεφάλι την περίοδο των Χριστου¬ 
γέννων. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Ν.Δ. 136/46 «περί Αγορανομικού Κώδικος» όπως τροποποι¬ 
ήθηκε και συμπληρώθηκε. 

3. Το Π.Δ. 397/88 «περί Οργανισμού του Υπουργείου Εμπορίου». 

4. Την Α.Δ. 72/77 «περί Κωδικοποιήσεως Αγορανομικών Διατά¬ 


ξεων, εκδοθεισών μέχρι 30.6.77, όπως τροποποιήθηκε και συμπληρώ¬ 
θηκε. · 

5. Την ανάγκη διευκόλυνσης της διακίνησης των νωπών αμνοερι¬ 
φίων κατά τις εορτές Χριστουγέννων και Ν. Έτους, όπου η ζήτηση του 
είδους είναι αυξημένη, αποφασίζουμε: 

Άρθρο 1 

1. Με την έναρξη ισχύος της παρούσας και μέχρι και 8.1.89 επιτρέ¬ 
πεται κατά παρέκκλιση των άρθρων 322 και 328 της Α.Δ. 72/77. 

α) Η χονδρική και λιανική πώληση νωπού κρέατος αμνοεριφίων γε¬ 
νικά μαζί με το κεφάλι. 

β) Η χονδρική και λιανική πώληση κεφαλών αμνοεριφίων γενικά με 
το χιλ/μο και σε τιμές που διαμορφώνονται με βάση το τιμολόγιο αγο¬ 
ράς. ... 

2. Η ισχύουσα διάταξη κεφαλών αμνοεριφίων αίρεται μέχρι και την 
8.1.89 για όλη τη χώρα. 

Άρθρο 2 

1. Οι παραβάτες της παρούσας που ισχύει σε όλη τη Χώρα από την 
επομένη της ανακοίνωσής της στον ημερήσιο τύπο διώκονται και τιμω¬ 
ρούνται σύμφωνα με τον ισχύοντα Αγορανομικό Κώδικα. 

2. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Δεκεμβρίου 1988 

Ο ΥΠΟΥΡΓΟΣ 

Ν. ΑΚΡΙΤΙΔΗΣ 

-♦- 

Αριθ. 19014 ’ (13) 

Διορισμός Γενικού Διευθυντή - Προέδρου και Μελών του Διοικητικού 
Συμβουλίου των ΗΣΑΠ Α.Ε. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΩΝ ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της από 10/12.2.76 Πράξης Νομοθετικού Περιε¬ 
χομένου «<περί ιδρύσεως Οργανισμού ΗΣΑΠ προς ανάληψιν των παρά 
των Ε.Η.Σ. Α.Ε. εκτελουμένων μεταφορών». 

2. Τις διατάξεις του Ν. 352/76 «περί κυρώσεως της από 10/ 
12.2.76 Πράξης Νομοθετικού Περιεχομένου του Προέδρου της Δημο¬ 
κρατίας «περί ιδρύσεως Οργανισμού ΗΣΑΠ κ.λπ». 

3. Τις διατάξεις του άρθρου 5 του Ν. 1074/80 «περί της εις την ΑΕ 
ΗΣΑΠ αναθέσεως και επιβλέψεως των πάσης φύσεως μελετών διά τον 
Υπόγειον Σιδηρόδρομον της Πρωτευούσης (ΜΕΤΡΟ) ως και της κατα¬ 
σκευής και της εκμεταλλεύσεως αυτού και ρυθμίσεως συναφών θεμά¬ 
των». 

4. Την αριθμ. 20182/1565/22.7.88 απόφασή μας (ΦΕΚ 515/ 
Β'/25.7.88). 

5. Της Υ-594/29.6.88 απόφασης του Πρωθυπουργού «Καθορισμός 
αρμοδιοτήτων του Αναπληρωτή Υπουργού Μεταφορών και Επικοινω¬ 
νιών Κοσμά Σφυρίου» (ΦΕΚ 444/Β'/29.6.1988), αποφασίζουμε: 

1. Διορίζουμε στην ΑΕ ΗΣΑΠ τον Γεώργιο Μπούσμπουρα, Πολιτικό 

Μηχανικό ως Γ ενικό Διευθυντή και Πρόεδρο του Διοικητικού Συμβου¬ 
λίου. „ 

2. Διορίζουμε ως μέλη του Διοικητικού Συμβουλίου της ΑΕ ΗΣΑΠ 
τους: 

α) Γ εώργιο Φιλιππίδη του Άνθιμου Μηχανολόγο - Ηλεκτρολόγο. 

β) Νίκο Αλεξάκη του Πέτρου· Πολιτικό Μηχανικό. 

γ) Γιώργο Τσιούνη Δικηγόρο. 

δ) Λουκά Χριστοδούλου του Παναγιώτη Οικονομολόγο. 

ε) Θανάση Γκιόκα του Δημητρίου Μηχανολόγο - Ηλεκτρολόγο. 

στ) Νίκο Κατσαούνη 

ζ) Δημήτρη Βαμβακά του Στυλιανού Μαθηματικό. 

3. Η θητεία των παραπάνω είναι τριετής. 

4. Ορίζουμε ως αναπληρωτή του Δημητρίου Καλυβιώτη κυβερνητι¬ 
κού εκπροσώπου στο Δ.Σ. ΗΣΑΠ τον Τσόπελα Ηλία υπάλληλο με Α' 
βαθμό του Κλάδου ΠΕ - Μηχανικών σε αντικατάσταση του Κων/νου 
Κουφάκη. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Δεκεμβρίου 1988 

ΟΙ ΥΠΟΥΡΓΟΙ 

ΑΝΑΠΛ. ΜΕΤΑΦΟΡΩΝ 8. ΕΠΙΚΟΙΝΩΝΙΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΟΣΜΑΣ ΣΦΥΡΙΟΥ ΓΙΑΝΝΗΣ ΧΑΡΑΛΑΜΠΟΥΣ 

-♦- 

Αριθ. 19015 ' (14) 

Διορισμός μελών του Διοικητικού Συμβουλίου της ΕΑΣ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 
ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 16 του Ν. 588/77 «περί οργανώσεως 
των αστικών συγκοινωνιών Πρωτευοϋσης και άλλων τινών διατάξεων». 

2. Τοαριθ. 212/11.5.88 έγγραφο της Τοπικής Ένωσης Δήμων και 
Κοινοτήτων Ν. Αττικής. 

3. Την Υ-594/29.6.88 απόφαση του Πρωθυπουργού «Καθορισμός 
αρμοδιοτήτων του Αναπληρωτή Υπουργού Μεταφορών και Επικοινω¬ 
νιών Κοσμά Σφυρίου» (ΦΕΚ 444/Β/29.6.1988), αποφασίζουμε: 

1. Διορίζουμε ως μέλη του Διοικητικού Συμβουλίου της ΕΑΣ τους: 


α) Βασίλη Πριόβολο Πολιτικό Μηχανικό, 
β) Λάμπρο Μπέτση Πολιτικό Μηχανικό, 
γ) Χρήστο Ακτύπη Μηχανολόγο Μηχανικό, 
δ) Γεώργιο Τσάκαλο του Δημητρίου Δικηγόρο, 
ε) Δημήτρη Τάση Οικονομολόγο, 
στ) Λεωνίδα Βογιατζόγλου του Ηλία. 
ζ) Ευάγγελο Μακρυκώστα του Ερρίκου. 

η) Νίκο Παξιμαδά εκπρόσωπο της Τ.Ε.Δ.Κ.Ν.Α. με αναπληρωτή 
τον Πανάγο Στέργιο. 

2. Από τά παραπάνω μέλη οι Βασίλης Πριόβολος και Χρήστος Ακτύ- 
πης θα είναι μόνιμης απασχόλησης. 

3. Η θητεία των μελών του Διοικητικού Συμβουλίου είναι τριετής. 

4. Ως Κυβερνητικό Εκπρόσωπο ορίζουμε τον Ιωάννη Ριζομυλιώτη, 
Δ/ντή Επιβατικών Μεταφορών του Υπουργείου Μεταφορών και Επι¬ 
κοινωνιών με Αναπληρωτή την Ελένη Μπουλούμπαση, Τμηματάρχη 
του Υπουργείου Μεταφορών και Επικοινωνιών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Δεκεμβρίου 1988 

οι ΥΠΟΥΡΓΟΙ 

ΑΝΑΠΛ. ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΟΣΜΑΣ ΣΦΥΡΙΟΥ ΓΙΑΝΝΗΣ ΧΑΡΑΛΑΜΠΟΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




